पाएं अपने शहर की ताज़ा ख़बरें और फ्री ई-पेपरडाउनलोड करें
जिले से भेजे गए सैंपल में से 629 सैंपल में की बुधवार को जांच रिपोर्ट आई। इसमें 55 नए पॉजिटिव मिले हैं। जबकि दो स्वस्थ होकर लौट गए। ज्ञात रहे पिछले एक साल के दौरान जिले में अब तक कुल 3106 लोग कोरोना पॉजिटिव हुए हैं। हालांकि इनमें से 2318 लोग इलाज के बाद स्वस्थ होकर घर लौट गए। जबकि 45 से ज्यादा लोगों ने बीमारी से लड़ते हुए दम तोड़ दिया। हालांकि सरकारी आंकड़े के हिसाब से मृतकों की संख्या अब तक सिर्फ 21 ही है।
इधर जिले में फिलहाल एक्टिव मरीजों की संख्या 767 है। इनमें से 763 मरीजों का जिले में इलाज चल रहा है जबकि 4 मरीजों को अन्य जिलों में इलाज किया जा रहा है। सर्दी, खांसी व बुखार से पीड़ित 595 संदिग्ध लोगों की बुधवार का इलाज कर स्वास्थ्य विभाग ने जांच के लिए सैंपल लेकर भेज दिए।
कोरोना से बचाव के लिए दो गज की दूरी और मास्क है जरूरी का मंत्र हमेशा ही याद रखना चाहिए। भीड़भाड़ वाले इलाकों में जाने से बचें। अपने परिवार का और अपना ख्याल रखें। कोरोना की दूसरी लहर बहुत ही खतरनाक है। जिससे जिले में कई लोगों की मौत हो चुकी है लेकिन प्रशासन इन मौतों को लगातार छिपाने में लगा हुआ है। इसलिए आप अपना ख्याल खुद रखें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn